NATJEČAJ „TIPKA“ – KRATKA PRIČA ZA MLADE
[bookmark: _GoBack]Knjižnica za mlade, izdvojeni odjel Gradske knjižnice „Ivan Goran Kovačić“ Karlovac, raspisuje sedmi po redu natječaj za kratku priču za mlade do 30 godina. 
Na natječaju mogu sudjelovati autorice i autori iz Republike Hrvatske, a tema kratke priče je slobodna.
Svaki se autor može prijaviti samo jednom pričom koja ne smije prethodno biti objavljena.
Natječaj je otvoren od 15. rujna do 11. listopada 2026. u 23:59. Natječaj provodimo u partnerstvu s Odsjekom za kroatistiku Filozofskog fakulteta u Puli.
Radovi pristigli nakon navedenog roka neće biti razmatrani. U obzir se neće uzimati ni ulomci iz većih proznih cjelina ili već objavljeni radovi, nepotpune prijave ili priče koje ne odgovaraju zadanom broju znakova.
KAKO SE PRIJAVITI?
Priče za natječaj šalju se isključivo u elektroničkom obliku na e-poštu: kzmkarlovac@gmail.com. Predmet poruke potrebno je nasloviti „Tipka“.
Uz priču je potrebno navesti: ime i prezime autora, adresu stanovanja, adresu elektroničke pošte, datum rođenja te broj telefona. Ti podaci neće biti dostupni prosudbenoj komisiji.
Radovi trebaju biti napisani na računalu i spremljeni u formatu .doc ili .docx (Calibri, veličina slova 12 točaka, prored 1,5). Priče trebaju biti duljine do pet kartica, odnosno ukupno do 9000 znakova s razmacima.
PROSUDBENA KOMISIJA
Pristigle priče ocijenit će prosudbena komisija u sastavu: izv. prof. dr. sc. Dubravka Dulibić-Paljar, predstojnica Odsjeka za kroatistiku Filozofskog fakulteta u Puli; Anita Brozović Šolaić, prof. hrvatskoga jezika i ravnateljica Gradske knjižnice i čitaonice Ogulin; i Boris Sertić, karlovački književnik.
Prosudbena komisija odabrat će tri najbolje priče te dodijeliti prvu, drugu i treću nagradu.
	NOVČANE NAGRADE
 1. nagrada – 110 €     🥈2. nagrada – 90 €      3. nagrada – 70 €


OBJAVA REZULTATA
Priče će biti objavljene na mrežnim stranicama i društvenim mrežama Gradske knjižnice „Ivan Goran Kovačić“ i Knjižnice za mlade. Objava rezultata na mrežnim stranicama Gradske knjižnice „Ivan Goran Kovačić“ te na profilima Knjižnice i Knjižnice za mlade na društvenim mrežama bit će 11. 11. 2026.
	 TREBAŠ POMOĆ?
Ako trebaš pomoć oko natječaja, prijave, oblikovanja rada ili pripreme priče, slobodno se javi u školsku knjižnicu.



